In
spiete de revision in program chest an che al ven par decidi lis
dibisugnis finanziariis di S4C, il guvier britanic al à confermât
ancje pal 2016 i fonts pe television publiche par galês associade ae
BBC. La conferme e je rivade ai 3 di Fevrâr de bande dal ministeri
pe culture, pai media e pal sport. Di Londre a laran duncje dilunc a
rivâ 6,8 milions di sterlinis, che si zontin aes risorsis metudis de
BBC ven a dî 75,4 milions di sterlinis e il personâl pe
programazion. Tai ultins mês in Gales si veve vude une mobilitazion
trasversâl par evitâ che il guvier britanic al taiàs i fonts pe
emitente.
Font:
The Guardian,
03/02/16
srd_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn eng_Latn unk